./data/stoa0275/stoa002/stoa0275.stoa002.opp-lat1.xml
Tertullian
Nam ut quidamsomniastis caput asininum esse deum nostrum, hanc CorneliusTacitus suspicionem fecit  Is enim in quarta Historiarum suarum,ubi de bello Iudaico digerit, ab origine gentis exorsus, et tam deipsa origine quam de nomine religionis ut voluit argumentatus,Iudaeos refert in expeditione vastis in locis aquae inopia laborantesonagris, qui de pastu aquam petituri aestimabantur, indicibusfontis usos evasisse; ita ob eam gratiam consimilis bestiae superficiema Iudaeis coli  Inde opinor praesumptum, nos quoque, utIudaicae religionis propinquos, eidem simulacro initiari  At enimidem Cornelius Tacitus, sane ille mendaciorum loquacissimus, oblitusaffirmationis suae in posterioribus refert Pompeium Magnumde Iudaeis debellatis captisque Hierosolymis templum adisse et perscrutatumnihil simulacri reperisse  Ubi ergo is deus fuerit? Utiquenusquam magis quam in templo tam memorabili, praesertimomnibus praeter sacerdotibus clauso, quo non vererentur extraneum Sed quid ego defendam, professus interim confessionemtemporalem omnium in vobis ex pari transferendorum? Credaturdeus noster asinina aliqua persona; certe negabitis vos eademhabere nobiscum? Sane vos totos asinos colitis et cum suaEpona, et omnia iumenta et pecora et bestias, quae perindecum suis praesepibus consecratis  Et hoc forsitan crimini datis,quod inter cultores omnium tantum asinarii sumus